Na podlagi 58. in 70. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08-ZTFI-A, 69/08-ZZavar-E, 40/12-ZUJF, 158/20 – ZIntPK-C, 203/20 – ZIUPOPDVE, 20/21 – odl.US, 3/22 – ZDeb, 141/22; v nadaljevanju: ZJU), **Upravna enota Ravne na Koroškem**, Čečovje 12 a, 2390 Ravne na Koroškem, objavlja javni natečaj za zasedbo prostega uradniškega delovnega mesta

**SVETOVALEC – PRIPRAVNIK (šifra DM 89) v Oddelku za upravne notranje in druge zadeve,** za določen čas, za čas opravljanja pripravništva, v trajanju 10 mesecev, s polnim delovnim časom

Kandidati, ki se bodo prijavili na prosto delovno mesto, morajo poleg splošnih pogojev, ki jih določajo predpisi s področja delovnega prava, izpolnjevati še sledeče pogoje:

* končano najmanj visokošolsko strokovno izobraževanje (prejšnje)/visokošolska strokovna izobrazba (prejšnja) oziroma najmanj visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) oziroma najmanj visokošolsko univerzitetno izobraževanje (prva bolonjska stopnja) /visokošolska univerzitetna izobrazba (prva bolonjska stopnja),
* znanje uradnega (slovenskega) jezika,
* državljanstvo Republike Slovenije,
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev in
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Skladno z 2. členom Pravilnika o trajanju pripravništva, načinu, poteku in programu usposabljanja pripravnikov (Uradni list RS, št. 28/09) ter prvim odstavkom 106. člena ZJU je pripravnik oseba, ki nima ustreznih delovnih izkušenj v skladu z zakonom in prvič sklene pogodbo o zaposlitvi, ustrezno stopnji njene strokovne izobrazbe, z namenom, da se usposobi za opravljanje dela. Za pripravnika se šteje tudi oseba, ki sklene delovno razmerje in se usposablja za opravljanje dela, če je bila predhodno že zaposlena in še ni končala pripravniške dobe oziroma si ni pridobila dovolj ustreznih delovnih izkušenj za zasedbo delovnega mesta, ustreznega njeni izobrazbi.

Naloge na delovnem mestu so:

* usposabljanje za opravljanje del na delovnem mestu svetovalec,
* usposabljanje za vodenje zahtevnih upravnih postopkov na 1. stopnji in za opravljanje drugih upravnih nalog podobne zahtevnosti s področja Oddelka za upravne notranje in druge zadeve,
* usposabljanje za izdajanje odločb na predpisanih obrazcih na 1. stopnji,
* sodelovanje pri opravljanju enostavnih upravnih opravil,
* usposabljanje za samostojno oblikovanje manj zahtevnih gradiv,
* opravljanje drugih nalog po navodilih mentorja oziroma predstojnika,
* izvajanje nalog po programu pripravništva.

Prijava mora vsebovati:

1. pisno izjavo iz katere je razvidno:

* izpolnjevanje pogoja glede zahtevane izobrazbe, iz katere mora biti razvidna stopnja izobrazbe, ter leto in ustanova, na kateri je bila izobrazba pridobljena;
* da kandidat v skladu z 2. členom Pravilnika in prvim odstavkom 106. člena ZJU izpolnjuje pogoje za zasedbo objavljenega pripravniškega delovnega mesta;

1. pisno izjavo kandidata, da:

* je državljan Republike Slovenije;
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev;
* da zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;

1. pisno izjavo, da za namen tega postopka dovoljuje Upravni enoti Ravne na Koroškem pridobitev podatkov o izpolnjevanju pogojev za zasedbo tega delovnega mesta iz uradnih evidenc. V primeru, da kandidat s pridobitvijo podatkov iz uradnih evidenc ne soglaša, mora sam predložiti vsa dokazila.

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi morebitna druga znanja in veščine, ki jih je pridobil.

Skladno z 21. členom Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. 139/06, 104/10) se v izbirni postopek ne bodo uvrstili kandidati, ki ne izpolnjujejo natečajnih pogojev.

Izbirni postopek se lahko opravi v več fazah, tako da se kandidati izločajo postopno. Opravi se lahko v obliki presojanja strokovne usposobljenosti iz dokumentacije, ki jo je kandidat predložil, pisnega preizkusa usposobljenosti, ustnega razgovora ali v drugi obliki.

Z izbranim kandidatom bo sklenjeno delovno razmerje za določen čas 10 mesecev s polnim delovnim časom. Izbrani kandidat bo delo opravljal v prostorih Upravne enote Ravne na Koroškem, Čečovje 12 a, 2390 Ravne na Koroškem oziroma v drugih uradnih prostorih, kjer organ posluje.

Izbrani kandidat na delovnem mestu svetovalec – pripravnik ne bo imenovan v naziv; skladno s 73. členom ZJU se mu določijo pravice in obveznosti glede na uradniški naziv tretjega kariernega razreda IX. stopnje svetovalec III. Osnovna plača pripravnika je ob upoštevanju 9.a člena ZSPJS razvrščena v 24. plačni razred (1.134,27 EUR bruto).

Kandidat vloži prijavo v pisni obliki na priloženem obrazcu »Vloga za zaposlitev« ki jo pošlje v zaprti ovojnici z označbo: za javni natečaj za DM »svetovalec - pripravnik« (s šifro 89), na naslov: Upravna enota Ravne na Koroškem, Čečovje 12 a, 2390 Ravne na Koroškem, in sicer najkasneje **v roku 8 dni po objavi** na spletni strani portala državne uprave GOV.SI (<https://www.gov.si/zbirke/delovna-mesta/>) in Zavodu RS za zaposlovanje. Če je prijava poslana po pošti se šteje, da je pravočasna, če je oddana na pošto priporočeno, in sicer najkasneje do izteka roka za prijavo. Za pisno obliko prijave se šteje tudi elektronska oblika, poslana na elektronski naslov: [ue.ravne@gov.si](mailto:ue.ravne@gov.si), pri čemer veljavnost prijave ni pogojena z elektronskim podpisom.

**Kandidate vljudno naprošamo, da zaradi upoštevanja ekonomskega in ekološkega vidika (vsaka prijava, ki jo upravna enota prejme po e-pošti se natisne) prijavo vložijo tako, da izpolnijo priložen obrazec, ki vsebuje vse podatke, potrebne za popolno prijavo.**

Kandidati bodo o izbiri pisno obveščeni najkasneje v roku 30 dni po opravljeni izbiri. Obvestilo o končanem postopku javnega natečaja bo objavljeno na spletni strani portala državne uprave GOV.SI (<https://www.gov.si/zbirke/delovna-mesta/>).

Informacije o izvedbi javnega natečaja daje Melita Centrih Pavše, vsak dan med 9. in 11. uro, na telefonski številki: 02 82 16 479.

V besedilu javnega natečaja uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.

Številka: 110-1/2023-6240

Datum: 31. 1. 2023

Vlasta Božnik

načelnica